இந்தோனேசியாவில் நடைபெற்று வரும் 18-வது ஆசிய விளையாட்டு போட்டிகள் இன்றுடன் நிறைவு பெறுகிறது. இதன் நிறைவு விழா ஜகர்தாவில் கோலாகலமாக நடைபெறவுள்ளது. இந்தவிழாவில் இந்திய பெண்கள் ஹாக்கி அணியின் கேப்டன் ராணி ராம்பால், இந்திய தேசியக் கொடியை ஏந்திச்செல்கிறார். இந்திய ஒலிம்பிக் கூட்டமைப்பின் தலைவர் நரிந்தர் பத்ரா இதனைத் தெரிவித்துள்ளார். ஆசிய விளையாட்டுப்போட்டியில் இந்திய மகளிர் அணி 20 வருடங்களுக்குப் பிறகு இறுதிப்போட்டிக்குச் சென்றது. இந்தப்போட்டியில் 1-2 என்ற கணக்கில் ஜப்பானிடம் தோல்வியடைந்தது வெள்ளிப்பதக்கத்துடன் திரும்பியது.